ซิฟิลิสรักษาหายแล้วผลเลือดจะเป็นลบมั้ยครับ
สวัสดีค่ะ ซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาการรักษาคือการใช้ยาฆ่าเชื้อกลุ่มเพนนิซิลินฉีดเข้ากล้าม จะฉีดกี่ครั้งขึ้นกับระยะของโรค หลังรักษาแล้วจะมีการเจาะเลือดดูภูมิคุ้มกันอีกครั้ง หากลดมากกว่า 4 เท่าจะถือว่าตอบสนองต่อการรักษาโดยทั่วไปแล้วหลังรักษา ผลเลือดภูมิคุ้มกันของซิฟิลิซอาจกลับมาเป็นปกติ แต่ในบายรายก็จะยังมีค่าดังกล่าวอยู่ในปริมาณต่ำๆ แต่อย่างไรก็ตามจะมีค่าเลือดอีกตัวหนึ่งที่พอเป็นซิฟิลิซแล้วก็จะอยู่ตลอดไป ไม่มีทางกลับมาเป็นลบแม้จะรักษาแล้ว เป็นการบอกให้ทราบว่าเราเคยเป็นซิฟิลิซแนะนำให้กลับไปพบแพทย์ตามนัดหลังการรักษา และถามถึงผลเลือดว่าลดลงหรือไม่ หรือถ้ายังมีอาการของซิฟิลิซหลังรักษาควรแจ้งให้แพทย์ทราบ